ธุรกิจประกันภัยโต 13.52%
คปภ.เผย ไตรมาสแรก ธุรกิจประกันภัยทั้งระบบเติบโต 13.52% เบี้ยรับรวม 1.11 แสนล้านบาท
11 พ.ค. 2554

คปภ.เผย ไตรมาสแรก ธุรกิจประกันภัยทั้งระบบเติบโต 13.52% เบี้ยรับรวม 1.11 แสนล้านบาท 
นางจันทรา  บูรณฤกษ์  เลขาธิการคณะกรรมการส่งเสริมการประกอบธุรกิจประกันภัย (คปภ.) เปิดเผยว่า เศรษฐกิจไทยในปัจจุบันมีการขยายตัวอย่างเนื่อง ส่งผลให้ธุรกิจประกันภัยไทยใน      ไตรมาสที่ 1 ปี 2554 ขยายตัว  13.52% เมื่อเทียบกับช่วงเดียวกันของปีก่อน โดยมีเบี้ยประกันภัยรับโดยตรง รวมทั้งสิ้น จำนวน 1.11 แสนล้านบาท เป็นของธุรกิจประกันชีวิต จำนวน 7.65 หมื่นล้านบาท ขยายตัวจากช่วงเดียวกันของปีก่อน  12.45% และธุรกิจประกันวินาศภัย จำนวน 3.52 หมื่นล้านบาท ขยายตัวจากช่วงเดียวกันของปีก่อน  15.91% 
ทั้งนี้  ไตรมาสแรกของปี 2554 ธุรกิจประกันภัยมีจำนวนกรมธรรม์ประกันภัย รวมทั้งสิ้น 27,252,213 ราย ขยายตัวจากช่วงเดียวกันของปีก่อน 7.77% โดยมีจำนวนเงินเอาประกันภัยรวมทั้งสิ้น 28,719,096 ล้านบาท ขยายตัวจากช่วงเดียวกันของปีก่อน 12.08% แยกเป็นกรมธรรม์ของธุรกิจประกันชีวิต 17,181,746 ราย  ขยายตัวจากช่วงเดียวกันของปีก่อน 7.80% มีจำนวนเงินเอาประกันภัยเท่ากับ 7,170,797 ล้านบาท ขยายตัวจากช่วงเดียวกันของปีก่อน 18.01% และเป็นกรมธรรม์ของธุรกิจประกันวินาศภัย 10,070,467 ราย ขยายตัวจากช่วงเดียวกันของปีก่อน 7.74% มีจำนวนเงินเอาประกันภัยเท่ากับ 21,548,299 ล้านบาท ขยายตัวจากช่วงเดียวกันของปีก่อน 10.24%